Document ID: 32010R0148

UREDBA KOMISIJE (EU) št. 148/2010
z dne 23. februarja 2010
o odobritvi manjših sprememb specifikacije za ime, registrirano v Registru zaščitenih označb porekla in zaščitenih geografskih označb (Prosciutto di Parma (ZOP))
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1) ter zlasti drugega stavka člena 9(2) Uredbe,
ob upoštevanju naslednjega:
(1)
Komisija je v skladu s prvim pododstavkom člena 9(1) in členom 17(2) Uredbe (ES) št. 510/2006 pregledala zahtevek Italije za odobritev spremembe v specifikaciji zaščitene označbe porekla „Prosciutto di Parma“, ki je bila registrirana z Uredbo Komisije (ES) št. 1107/96 (2).
(2)
Namen zahtevka je spremeniti specifikacijo, tako da se natančno določijo pogoji, pod katerimi je mogoče podaljšati čas hranjenja narezanega in predhodno pakiranega proizvoda „Prosciutto di Parma“, ter se uvedejo nekatere grafične prilagoditve logotipa.
(3)
Komisija je pregledala zadevne spremembe in odločila, da so utemeljene. Ker so to manjše spremembe v smislu člena 9 Uredbe (ES) št. 510/2006, jih Komisija lahko odobri brez uporabe postopka iz členov 5, 6 in 7 navedene uredbe -
SPREJELA NASLEDNJO UREDBO:
Člen 1
Specifikacija zaščitene označbe porekla „Prosciutto di Parma“ se spremeni v skladu s Prilogo I k tej uredbi.
Člen 2
Posodobljeni enotni dokument je vključen v Prilogo II k tej uredbi.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. februarja 2010

Labels: 17
7
3
6
18